เรื่องร้องเรียน: เสียงเครื่องสูบน้ำในบ่อปลามีเสียงดังมากๆ โดยเปิดตลอด24ชั่วโมงเลยครับ
การดำเนินการของเจ้าหน้าที่: สำนักงานเขตบางขุนเทียน โดยฝ่ายสิ่งแวดล้อมดำเนินการตรวจสอบเรื่องร้องเรียนกรณีเสียงดังจากเครื่องสูบน้ำในบ่อปลา ซอยบางกระดี่ 35/1 ถนนบางกระดี่ แขวงแสมดำ เขตบางขุนเทียน กรุงเทพมหานคร พบว่าเสียงดังเกิดจากเครื่องยนต์สูบน้ำนำน้ำออกจากบ่อปลา เพื่อจับปลาไปจำหน่าย ขณะตรวจสอบไม่พบว่ามีการกระทำใดๆ ที่ส่งเสียงดังรบกวน และเพื่อเป็นการป้องกัน และแก้ไขปัญหาเหตุร้องทุกข์ จึงได้ขอความร่วมมือ และกำชับให้เจ้าของบ่อปลาบริเวณดังกล่าว ระมัดระวัง มิให้กระทำการใดๆ ที่ส่งเสียงดัง จนก่อให้เกิดเหตุเดือดร้อนรำคาญแก่ผู้พักอาศัยบริเวณใกล้เคียง
ความเห็นของผู้แจ้ง: อยากให้ลงพื้นที่เร็วกว่านี้ เพราะการทำผิด จะเจอง่ายกว่า
พื้นที่: แขวงแสมดำ เขตบางขุนเทียน กรุงเทพมหานคร